cyanic-selkie/wikianc huggingface dataset:
Kommunestyre- og fylkestingsvalget 2011 i Nord-Trøndelag
Inderøy
I Inderøy stilte de sju stortingspartia opp: A, SV, Sp, KrF, V, H og Frp. De to største partia gikk mest fram: Senterpartiet med 3,0 prosentpoeng til 39,8 prosent, og Arbeiderpartiet med 6,2 poeng til 33,2. Fremskrittspartiet gikk mest tilbake, ei halvering med 3,8 poengs nedgang til 3,9. Valgdeltakelsen var 68,8 prosent. (Inderøy og Mosvik kommuner hadde på grunn av kommunesammenslåing valg til felles kommunestyre. Sammenlikningene er med sammenslåtte tall fra valget i 2007.)
Tidligere varaordfører i den gamle Inderøy kommune, Ida Stuberg (Sp), blei ordfører i den sammenslåtte kommunen med støtte fra KrF, H og V. Under konstitueringa samarbeidde ellers A, SV og Frp. Trine Berg Fines (H) blei varaordfører.
Leka
I Leka var det lister for A, SV, Sp og V. Senterpartiet gikk tilbake 13,0 prosentpoeng, men fikk likevel reint flertall med 56,2 prosent av stemmene. Arbeiderpartiet gikk fram 8,9 poeng til 27,6. Venstrelista var ny og fikk 8,1 prosent, akkurat det samme som SV (ned 4,0). Valgdeltakelsen var 79,1 prosent.
Fylkesvei 3352
Fylkesvei 3352 går mellom Ris og Sundby i Bamble kommune.
His Lordship’s Dilemma
His Lordship's Dilemma er en amerikansk stumfilm fra 1915.
Fylkesvei 3352
Frem til 2019 hadde veien betegnelsen fylkesvei 201 (Telemark).
Kommunestyre- og fylkestingsvalget 2011 i Nord-Trøndelag
Leksvik
Innbyggerne i Leksvik kunne velge mellom A, SV, Sp, KrF, V, H og Frp. Høyre gikk fram 8,6 prosentpoeng til 19,7 prosent og blei kommunens tredje største. Alle de andre partia gikk tilbake, de to største mest: Senterpartiet ned 3,1 til 22,8 og Arbeiderpartiet ned 2,1 til 30,2 prosent. Valgdeltakelsen var 64,3 prosent.
En koalisjon bestående av Høyre, Sp, KrF og SV sikra gjenvalg av Einar Strøm (Sp) som ordfører. Jahn Winge fra Høyre blei varaordfører.
Levanger
Levangers befolkning kunne stemme på A, SV, Sp, KrF, V, H, Frp, Dem og MdG. Her blei Arbeiderpartiet størst med 44,8 prosent (opp 6,6), etterfulgt av Høyre med 14,3 (opp 5,8) og Senterpartiet med 13,1 (ned 2,4). Fremskrittspartiet gikk mest tilbake, med 4,6 poeng til 7,3. Valgdeltakelsen var 62,8 prosent.
Det blei gjenvalg av Arbeiderpartiets Robert Svarva som ordfører og Senterpartiets Hans Heieraas som varaordfører, i et samarbeid som også omfatta KrF.
Lierne
I Lierne var det lister for A, Sp, KrF og V, samt Lierne bygdeliste. Arbeiderpartiet har reint flertall med 56,2 prosent av stemmene (opp 4,2). Senterpartiet er nest størst med 23,2, men gikk tilbake 6,5 prosentpoeng. Bygdelista nesten dobla oppslutning og gikk fram med 5,8 poeng til 11,8 prosent. En svak nedgang gjorde at Venstre mista sitt mandat. Valgdeltakelsen var 60,9 prosent.
Arbeiderpartiet fikk rimeligvis både ordfører og varaordfører med henholdsvis Alf Robert Arvasli og Gun Jønsson Kveli.
Meråker
Alternativa i Meråker var A, SV, Sp, V, H, Frp og Meråker tverrpolitiske bygdeliste. Arbeiderpartiet gikk ned 15,1 prosentpoeng og mista sitt reine flertall i kommunestyret, men er med 35,7 prosent fortsatt kommunens største parti. Venstre kom på andreplass etter ei økning på 10,4 poeng til 17,1. Bygdelista økte også, med 3,8 poeng til 14,4. prosent. Valgdeltakelsen var på 62,2 prosent.
Bård Langsåvold (Ap) blei gjenvalgt som ordfører, mens varaordførervervet gikk til Bjørn Aasvold (Sp). Senterpartiet, Høyre, Venstre, Bygdelista og Fremskrittspartiet hadde først planlagt et samarbeid med ordfører fra Venstre og vara fra Bygdelista, noe som ville ha brutt hundre år med Ap-styre i kommunen. Imidlertid valgte Sp og H å skifte side og heller alliere seg med Arbeiderpartiet.
Namdalseid
I Namdalseid var det lister for A, Sp, KrF, V og H. Senterpartiet økte med 1,6 prosentpoeng til 53,7 prosent og beholdt sitt reine flertall. For øvrig var det små endringer. SV stilte ikke slik som i 2007, noe som gjorde at det blei et ledig mandat. Dette gikk til Høyre. Kommunen deltok i forsøket med lavere stemmerettsalder, og de to yngste årskulla hadde en valgdeltakelse på 68,9 prosent, mens tallet for totalen var 64,7.
Steinar Lyngstad (Sp) og Arne Bratberg (Ap) blei valgt som henholdsvis ordfører og varaordfører.
Namsos
Namsos hadde sju lister: A, SV, Sp, KrF, V, H, og Frp. Av disse hadde Arbeiderpartiet størst framgang, 11,1 prosentpoeng til 39,0 prosent, mens Sosialistisk Venstreparti gikk mest tilbake – med 7,4 prosentpoeng til 18,3. Høyre blei kommunens tredje største med en oppgang på 5,7 poeng til 15,3, mens Fremskrittspartiet gikk ned med 6,5 til 9,6. Valgdeltakelsen var 60,3 prosent.
A, SV og Sp inngikk samarbeid, slik at Morten Stene (A) blei gjenvalgt som ordfører, mens Kjersti Tommelstad (SV) fikk varaordførerposten.
Namsskogan
I tillegg til A, SV, Sp og Frp kan folk i Namsskogan stemme på den lokale lista Optimum. Denne gikk fram 14,0 prosentpoeng til 27,3 prosent og tok andreplassen fra SV, som gikk tilbake med 13,6 poeng til 20,0. Arbeiderpartiet er stabilt størst med 37,8 prosent (opp 0,6). Senterpartiet gikk tilbake 5,1 poeng til 9,2, mens Fremskrittspartiet, som var ny deltaker ved dette valget, fikk 5,7 prosent. Valgdeltakelsen var 73,7 prosent.
En avtale mellom Arbeiderpartiet og Optimum gjorde at Stian Brekkvassmo (A) blei valgt til ordfører og Reidar Smalås (Optimum) til varaordfører.
Nærøy
Nærøy hadde lister fra A, SV, Sp, KrF, V, H og Frp. Arbeiderpartiet gikk mest fram, med 7,1 prosentpoeng til 26,4, men Senterpartiet er fortsatt størst med 34,9 prosent (ned 2,8). På de neste plassene kommer Fremskrittspartiet (10,8 prosent) og SV (8,9), som begge gikk tilbake 4,2 prosentpoeng. Valgdeltakelsen var 58,1 prosent.
Et samarbeid mellom Sp, SV, H og KrF gav Senterpartiets Steinar Aspli fire nye år som ordfører. SVs Tove Paulsen blei varaordfører.
Overhalla
A, SV, Sp, V, H og Frp stilte til valg i Overhalla. Senterpartiet er kommunens største parti med 38,7 prosent av stemmene etter en nedgang på 9,0 prosentpoeng. Arbeiderpartiet økte med 9,3 poeng og tok nesten Sp igjen – resultatet blei 37,4. Ellers var det bare små endringer, men Venstre mista likevel sitt mandat. Valgdeltakelsen var 70,1 prosent.
Ny ordfører blei Per Olav Tyldum (Sp). Ragnar Prestvik (A) blei varaordfører.
Røyrvik
De 396 med stemmerett i Røyrvik kunne stemme på Arbeiderpartiet eller Samarbeidslista, som er ei fellesliste mellom frie velgere, H, KrF, Sp og V. Arbeiderpartiet økte 5,7 prosentpoeng til 54,0 og fikk sju av kommunestyrets tretten plasser. Samarbeidslista fikk 46,0 prosent (ned 2,1) fikk dermed seks mandater, mens det ved 2007-valget var motsatt. Demokratene, som ved forrige valg fikk 3,6 prosent (11 stemmer), stilte ikke denne gangen. Valgdeltakelsen var 82,1 prosent.
Arnt Mickelsen (A) blei kommunens nye ordfører med partifellen Liv Sigrun Tømmermo-Reitan som varaordfører.
Steinkjer
Landets sju største parti, A, SV, Sp, KrF, V, H og Frp, stilte lister i Steinkjer. Arbeiderpartiet er kommunens største, 38,3 prosent etter en framgang på 2,2 prosentpoeng. Like etter fulgte Senterpartiet, som hadde størst framgang, 6,5 poeng til 35,4. Deretter er det et stort sprang til Høyre med 8,7 (fram 1,7) og Fremskrittspartiet med 8,3 (ned 7,0). Valgdeltakelsen var 63,0 prosent.
Senterpartiets Bjørn Arild Gram fikk fire nye år som ordfører etter å ha inngått samarbeid med Ap, V, Krf og SV, samme partnere som i 2007. Arbeiderpartiets May Britt Lagesen blei varaordfører.
Stjørdal
Folk i Stjørdal kunne stemme på A, SV, R, Sp, KrF, V, H, Frp og MdG. Størst blei framgangen for det største partiet – Arbeiderpartiet økte med 10,6 prosentpoeng til 43,5 prosent. Motsatt vei gikk det for Senterpartiet, som mista 7,4 poeng til 17,7. Høyre gikk fram 5,0 til 15,8, mens Fremskrittspartiet gikk ned 5,9 til 8,1. Miljøpartiet mista sin plass i kommunestyret. Valgdeltakelsen var på 64,9 prosent.
Senterpartiets Johan Arnt Elverum kunne 72 år gammel ta fatt på sin fjerde periode som ordfører. Ole Hermod Sandvik fra Høyre inntok varaordførerstolen. En av Arbeiderpartiets representanter varsla ved konstitueringa at han ikke ville tilhøre si partigruppe og at han støtta Elverum som ordfører, men dette hadde ikke avgjørende betydning.
Verdal
I Verdal var det lister for A, SV, R, Sp, KrF, V, H og Frp. Høyre økte mest med 4,8 prosentpoeng til 11,6, mens Fremskrittspartiet sank 4,5 poeng til 9,5. Størst er Arbeiderpartiet med 47,2 prosent (ned 0,9) og Senterpartiet med 18,5 (opp 1,0). Valgdeltakelsen var 60,3 prosent.
Arbeiderpartiets Bjørn Iversen blei ordfører og Kristin Hildrum (også A) varaordfører etter et valgteknisk samarbeid med KrF.
Verran
I Verran kunne velgerne velge mellom A, Sp, KrF, V, Frp og Bygdalista. Arbeiderpartiet tapte mest, men er fortsatt størst – ned 8,7 prosentpoeng til 35,7. Senterpartiet og Venstre økte mest, med henholdsvis 7,2 poeng til 29,2 og med 10,9 poeng til 22,3. Bygdalista falt ut av kommunestyret. Valgdeltakelsen var 61,0 prosent.
Bjørn Skjelstad (Sp) blei ny ordfører, mens André Nikolai Skjelstad (V) blei varaordfører.
Vikna
I Vikna stilte de sju stortingspartia, A, SV, Sp, KrF, V, H og Frp. Kommunens største parti er Arbeiderpartiet med 24,4 prosent, en oppgang på 1,3 poeng. På andreplass kom Fremskrittspartiet med 18,4 prosent (ned 2,3). Høyre økte mest, med 7,2 poeng til 16,8, mens Kristelig Folkeparti var taperen med en tilbakegang på 12,3 poeng til 8,1. Valgdeltakelsen var 63,5 prosent.
Et fempartisamarbeid mellom A, Sp, V, KrF og SV gav ordførerplassen til tidligere varaorfører Reinert Eidshaug (A), mens Kjartan Tørum (Sp) kom inn som ny varaordfører.
Fylkestingsvalget
Nord-Trøndelag har en parlamentarisk styringsmodell med et fylkesråd som «regjering». Valgresultatet førte til et samarbeid mellom Arbeiderpartiet, Høyre og Kristelig Folkeparti, der posisjonene blei slik fordelt:
Kommunevise resultater
Tabellen viser prosent av antall avgitte stemmer i kommunen.
Eckersbergs gate
Eckersbergs gate kan vise til:
Post mortem
Post mortem (av latin: etter døden, tidvis forkortet p.m.) er en betegnelse som har fem hovedbruksområder:
Innen medisin og kriminologi er også det latinske uttrykket «ante mortem» (før døden) benyttet.
Sigurd Fandango
Sigurd Fandango (født 09.07.1986) er en norsk fotograf og musiker. Han har siden 2011 jobbet fast for magasinet D2 i Dagens Næringsliv. Han har mottatt flere utmerkelser og priser, blant annet vinner av årets portrett i "Årets Bilde" i 2010 og Grand Prix i Gullsnitt i 2011. Han var nominert til Sony World Photography Awards i 2018. I 2011 var han Hovedutstiller på Fotografiets Dag ved fotomuseet i Horten. Fandango er vokalist og låtskriver i bandet Hockney. De har samarbeidet med Sean O'Hagan (Stereolab, The High Llamas) på debutalbumet "Vacation" (2018). Det ble kåret til årets norske album av Popklikk.
Norgesmesterskapet i poker 2018 Dublin
Norgesmesterskapet i poker 2018 Dublin var det første norgesmesterskapet i poker i 2018 og ble arrangert fra 17. til 25. mars 2018 på Citywest Hotel i Dublin i Irland. Det andre norgesmesterskapet vil bli avholdt på Oslofjord Convention Center i månedsskiftet august/september.
Turneringer
Det vil spilles åtte turneringer:
Texas Hold'em No Limit Main Event
Turneringen ble spilt 21. til 25. mars, med buy-in på €800 og 1254 deltakere.
Texas Hold’em Fixed Limit 6-handed
Turneringen ble spilt 17. til 18. mars, med buy-in på €400 og 132 deltakere.
Omaha Pot Limit 6-handed Triple Chance
Turneringen ble spilt 19. til 20. mars, med buy-in på €800 og 291 deltakere.
Texas Hold'em No Limit Ladies
Turneringen ble spilt 20. til 21. mars, med buy-in på €400 og 113 deltakere.
Texas Hold'em No Limit Senior
Turneringen ble spilt 20. til 21. mars, med buy-in på €400 og 121 deltakere.
Texas Hold'em No Limit 6-handed Turbo
Turneringen ble spilt 24. mars, med buy-in på €400 og 641 deltakere.
Bothynus complanus
Utseende
En ganske stor (ca. 25-30 millimeter), nokså bred, blank, brunsvart hornbille. Hannen har en rund grop foran på pronotum, denne gropa med tett mikroskulptur. Hodet er uten horn, men har en liten knøl midt i pannen. Pronotum har en ganske liten knøl ved forkanten. Pronotum er ganske fint og spredt punktert. Dekkvingene mangler tydelige punktrekker. På beina har for-leggene tre store, skarpe tenner.
Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten er kjent fra Honduras og Panama.
Jugendfest
Jugendfest er en musikkfestival i Møre og Romsdal som ble arrangert for første gang i 2008. Den ble raskt Norges største pop/rockfestival, og fra 2012 har den blitt arrangert på Color Line Stadion i Ålesund. I januar 2018 inngikk festivalarrangøren avtale med Aalesund Fotball AS om at stadionet skulle være festivalarena også i 2018, 2019 og 2020.
Historikk
To av medlemmene i popgruppa The Margarets, Ante Giskeødegård og Lars Berg Giskeødegård, er festivalsjefer for Jugendfest, gjennom selskapet Momentium. Festivalen ble arrangert for første gang i 2008.
To år etter ble det satt publikumsrekord, da 4.000 mennesker befant seg innenfor portene samtidig. Blant artistene som spilte i 2010 var kjente navn som Jahn Teigen, deLillos, Veronica Maggio og Röyksopp.
To internasjonale stjerner var klare for festivalen i 2011; svenske Robyn og engelske Bryan Ferry. Sistnevnte er kjent fra Roxy Music.
I 2011 ble Jugendfest arrangert 18. til 20. august.
Arrangøren meldte i 2016 at festivalen i 2017 skulle flyttes fra Color Line Stadion. Per april 2018 oppgir arrangøren at Color Line Stadion skal være arena for festivalen i 2018.
Stillwater (Minnesota)
Stillwater  er en liten historisk by i Washington County, Minnesota, USA. Stillwater ligger langs elven St. Croix og har broforbindelse over til Wisconsin.
Stillwater er et yndet mål for turister i sommersesongen.
Eckersbergs gate (Oslo)
Eckersbergs gate (13A–63B, 2–32) er en gate på Frogner i Oslo. Den er oppkalt etter maleren Johan Fredrik Eckersberg, og fikk navnet sitt i 1879. Gaten begynner i Hafrsfjordgata (ved Villa Otium), går deretter østover og får en liten knekk i det den passerer Thomas Heftyes gate, før den går mot nordøst etter at den har krysset Frognerveien. Eckersbergs gate slutter i Amaldus Nielsens plass (Vestkanttorvet).
Bebyggelsen vest for Frognerveien består i hovedsak av leiegårder fra 1890-tallet. Mellom Frognerveien og Vestkanttorvet har gaten en blanding av villaer og leiegårder.
Cape Canaveral kraftverk
Cape Canaveral kraftverk er et oljekraftverk med tilleggsenheter for gassdrift i delstaten Florida i det sørøstlige USA. Det har en installert produksjonskapasitet på 850 MW, fordelt på 2 turbiner. Kraftverket gir kraft til Cape Canaveral-anlegget. Anlegget ble påbegynt omkring 1961 og stod ferdig i 1969. Brenselkilden er olje eller naturgass.
Det Norske Handelskammerforbund
Det Norske Handelskammerforbund (DNH) er en sammenslutning av norske handelskamre.
Staffan Kronwall
Staffan Kronwall (født 10. september 1982) er en svensk ishockeyspiller.
Det Norske Handelskammerforbund
DNH har som vedtektsfestet formål å delta i opprettelse i handelskamre, delta aktivt i nasjonale og internasjonale fora som behandler saker innenfor rammen av de fagområder handelskamrene representerer, utvikle og forstå det nødvendige samarbeid hva angår handelskamrenes tjenesterutiner, og etablere og utdype et naturlig samarbeid med landets øvrige næringsorganisasjoner.
Forbundet ble stiftet 1. januar 1990 og har kontor i Trondheim.
Staffan Kronwall
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
Sanford kraftverk
Sanford kraftverk nr 3-5 er et oljekraftverk med tilleggsenheter for gassdrift i delstaten Florida i det sørøstlige USA. Det har en installert produksjonskapasitet på 1028 MW, fordelt på 3 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1957 og stod ferdig i 1973. Brenselkilden er olje eller naturgass.
Alexander Reichenberg
Alexander Prince Fredrik Ramprecht Reichenberg (født 13. juni 1992) er en norsk ishockeyspiller.
Alexander Reichenberg ble født i Mora og begynte sin profesjonelle karriere i hjembyklubben Lillehammer IK i GET-ligaen i 2008–09 sesong. Etter to sesonger i Storhamar Ishockey flyttet han til utlandet for 2017-18 sesongen med HC Sparta Praha i Tsjekkisk Extraliga (ELH), Reichenberg returnerte til Lillehammer 1.September 2018.
Han representerte Norge under Vinter-OL 2018 i Pyeongchang, hvor han ble utslått i kvartfinalen med det norske landslaget.
His Father’s Rifle
His Father's Rifle er en amerikansk stumfilm fra 1915.
Handling
Kirke Warren maler jungel-dyr i deres hjemland, og hans kjæreste eiendel er en rifle som en gang tilhørte faren hans. James Birch, en velstående afrikansk bonde, og Elsa hans kone, er lykkelige i hjemmet deres i jungelen. Når Kirkes assistent, Higgens er på ekspedisjon i jungelen, oppdager han en leopard. Men Birch sitter i nærheten, bak noen busker - og blir skutt og drept. Når Higgins oppdager Birchs livløse kropp, slipper han geværet i forskrekkelsen.
Higgins forlater deretter åstedet, men lar våpenet ligge på bakken. En av Birchs innfødte tjenere går inn i skogen, og oppdager liket av Birch. Den innfødte viser våpenet til fru Birch. Senere oppdager Kirke at farens rifle har forsvunnet. Ett år møtes Kirke Warren og Elsa Birch, enken etter James Birch. Det oppstår straks en gjensidig tiltrekning mellom dem. De får senere muligheten til å reise på løve-jakt sammen.
University of the Sciences in Philadelphia
University of the Sciences in Philadelphia  er et privat, uavhengig universitet i Philadelphia i delstaten Pennsylvania, USA. Det ble opprettet i 1821 av apotekere, og spilte en avgjørende rolle i utviklingen av farmasifaget i USA.
His Father’s Rifle
Handling
Kirke viser stor interesse for ekspedisjonen, men forteller Elsa at han ikke har noen rifle. Elsa forteller ham at hun kan låne ham en, og der oppdager Kirke den samme riflen som tidligere hadde tilhørt hans egen far. Elsa innser plutselig at hun endelig har funnet eieren av den våpenet som ble etterlatt ved ektemannens åsted, og den antatte morderen av ektemannen hennes. Hun planlegger deretter en hevn mot det hun trodde var morderen.
University of the Sciences in Philadelphia
Ved universitetet var det 2 857 studenter og 235 vitenskapelig ansatte I høstsemesteret 2006, og samme år var studiepengene på årsbasis US$ 25 392 for studenter som er folkeregistrert i USA. Det gis studier opp til doktorgradsnivå.
Scott Ian
Scott Ian (født 31. desember 1963) er en amerikansk gitarist. I 1981 stiftet han thrash metal-bandet Anthrax og i 1985 stiftet han S.O.D., et hardcore/thrash metal-sideprosjekt til Anthrax.
Ungarn under EM i friidrett 1986
Ungarn deltok under EM i friidrett 1986 som ble arrangert 26.–31. august 1986 i Stuttgart. En sjetteplass, en sjuendeplass og to åttendeplasser var Ungarns beste resultater under mesterskapet som altså ikke tok noen medaljer.
Bothynus cyclops
Bothynus cyclops er en bille som hører til familien skarabider (Scarabaeidae).
Utseende
En ganske stor, nokså bred, blank, rødbrun hornbille. Hodet er uten horn. Hannen har en rund grop foran på pronotum, med en spiss knøl ved forkanten. Pronotum er ganske fint og spredt punktert. Dekkvingene har fine punktrekker. På beina har for-leggene tre store, skarpe tenner.
Levevis
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.
Utbredelse
Arten er kjent fra Guyana, Brasil og Paraguay.
University of Tulsa
University of Tulsa  er et privat, kristent universitet i Tulsa i delstaten Oklahoma, USA. Det ble opprettet i 1894. Særlig er lærestedet kjent for fremragende forskning og undervisning innenfor petroleumsteknologi, IT og ulike ingeniørdisipliner.
Skolene ved dette universitetet omfatter:
Ved universitetet var det 4 125 studenter og 376 vitenskapelig ansatte i høstsemesteret 2006, og samme år var studiepengene på årsbasis US$ 21 770 for studenter som er folkeregistrert i USA. Det gis studier opp til doktorgradsnivå.
P. L. Bartow kraftverk
P. L. Bartow kraftverk er et oljekraftverk med tilleggsenheter for gassdrift i delstaten Florida i det sørøstlige USA. Det har en installert produksjonskapasitet på 495 MW, fordelt på 3 turbiner. Dette er et av delstatens mindre fossile kraftverk målt etter installert produksjonseffekt. Anlegget ble påbegynt omkring 1955 og stod ferdig i 1963. Brenselkilden er olje eller naturgass.
Mikael Wikstrand
Mikael Wikstrand (født 5. november 1993) er en svensk ishockeyspiller.
Han representerte Sverige under Vinter-OL 2018 i Pyeongchang, hvor han ble utslått i kvartfinalen med det svenske landslaget.
400 meter
400 meter er en løpsøvelse i friidrett, og den lengste av tre sprintdistanser som inngår i mesterskap. 400 meter er nøyaktig en runde rundt banen, dersom man løper i indre bane. Øvelsen løpes i delte baner, slik at det kan være vanskelig å se hvem som leder løpet før løperne kommer ut på oppløpssiden etter 300 meter. Distansen krever en spesiell kombinasjon av anaerob utholdenhet og hurtighet, og 400 meter-løpere er oftest spesialiserte på denne ene distansen. Noen løpere kombinerer 400 meter og 200 meter, mens det hører til sjeldenhetene at en løper er på topp på 400 meter og 800 meter. Et unntak er Alberto Juantorena, som tok OL-gull på 400 meter og 800 meter i Montreal-OL i 1976. 400 meter for herrer har stått på OL-programmet i samtlige moderne olympiske leker og for damer fra og med 1964 i Tokyo. Distansen inngår også i herrenes tikamp.
Ti på topp gjennom tidene
(oppdatert per 03.09.2008)
Rita Drávucz
Rita Drávucz (født 14. april 1980) er en ungarsk vannpolospiller. Hun representerte landet sitt under Sommer-OL 2012 i London, der hun endte på fjerdeplass med det ungarske landslaget.
400 meter
Topp ti i verden - kvinner
(oppdatert per 03.09.2008)
Ufullendte fortellinger
Ufullendte fortellinger om Númenor og Midgard er en samling fortellinger og essay skrevet av J.R.R. Tolkien som ble etterlatt mer eller mindre uferdig da forfatteren døde. Boka ble utgitt i 1980, og inneholder utvalgte fortellinger redigert av Christopher Tolkien. Boka ble utgitt på norsk i 1997.
Innhold
Første del: Første tideverv
Andre del: Annet tideverv
Tredje del: Tredje tideverv
Humlesvermere
Humlesvermere (Hemaris) er en slekt av tussmørkesvermere.
Gruppen består av 17 arter, hvorav to fins i Norge: Smalkantet humlesvermer (Hemaris tityus) og bredkantet humlesvermer (Hemaris fuciformis). Begge finnes spredt i Sør-Norge, men de er ikke tallrike.
Utseende
Middelsstore, men små til svermere å være (vingespenn 30-50 millimeter), tettbygde svermere. De har en lang sugesnabel og ganske lange og tynne forbein som de bruker til å holde seg fast i blomstene som de henger på svirrende vinger foran. Kroppen er kort spoleformet med et forholdsvis lite hode og nokså lange, mørkfargede, lett kølleformede antenner. Hodet og kroppen er mest kledt med gulaktige hår, bakkroppen har gjerne et svart eller mørkrødt tverrbånd, halen er ofte hvithåret. Vingemembranen er tynt skjellkledt når de klekkes, men disse skjellene slites fort av slik at sommerfuglene får glassklare, skjell-løse vinger, bortsett fra ytterkantene som oftest er rødlige. Svermerne har en overflatisk likhet med humler, men atferden er ganske ulik. Eggene er små, kuleformede og blekt skinnende grønne på farge. Larvene er små og sylindriske med en ru overflate, ofte med korte hår. Selv om de fleste larvene er grønne og brune, finnes det mange andre fargeformer. Alle har en karakteristisk blek stripe fra hodet til følehornene. Larvepuppen omsluttet i en løs spunnet kokong som er skinnende hos de fleste arter.
Levevis
Av de norske artene utvikler larven til smalkantet humlesvermer på arter i kardeborrefamilien, særlig blåknapp (Succisa pratensis), mens larvene til bredkantet humlesvermer lever på vivendel (Lonicera periclymemum). Ellers lever mange av artene på planter i kaprifolfamilien.
De ferdigutviklete individene er dagaktive tussmørkesvermere som ligner humler i utseende, derav navnet humlesvermere. De ligner også kolibrier siden de skaffer seg nektar på den samme måten. I motsetning til for eksempel dagsvermer (Macroglossum stellatarum) bruker humlesvermerne framføttene til å «forankre» seg i blomsten når de suger nektar.
Utbredelse
Slekten har en holarktisk utbredelse. I de varmere delene av den Gamle verden blir den erstattet av den nærtstående slekten Cephonodes, de to slektene møtes bare i Japan.
Opplysningsfilosofene
Opplysningsfilosofene var representanter for en samfunns- og religionskritisk åndsretning i opplysningstiden.
Opplysningsfilosofene la grunnlaget for den vitenskapelige metoden, moderne styresett og videreutvikling av humanismen. Tankeretningen var basert på troen på fornuften og kunnskap. All argumentasjon som ikke var bygget på fornuft var ugyldig, selv religiøse forestillinger. Opplysningstidens tenkere var overbevist om at menneskets fornuft kunne løse de fleste av menneskehetens problemer. Maktfordelingsprinsippet og folkesuvereniteten, som er basis for en rekke grunnlover og det moderne demokratiet, ble utformet av opplysningsfilosofene. De mest sentrale opplysningsfilosofene var Voltaire, Montesquieu, John Locke, Francis Bacon, Jean-Jacques Rousseau og Denis Diderot.
Den typiske opplysningsfilosof var en allsidig interessert forfatter av skjønnlitterære, filosofiske og naturvitenskapelige verk.
Voltaire
Voltaire var den mest berømte av de såkalte philosophes, gruppen av forfattere og essayister i den franske opplysningstiden. Han var forkjemper for religiøs og sosial toleranse, og kritiker av religiøse autoriteter. Han insisterte på betydningen av å tro på gud.
Godlia stasjon
Godlia stasjon er en t-banestasjon på Godlia i Bydel Østensjø i Oslo. Stasjonen ble åpnet i 1966, og er den første stasjonen som Østensjøbanen ikke deler med en annen bane.
Opplysningsfilosofene
Voltaire
Francois-Marie Arouet var en av de viktigste overgangsfigurene i fremveksten av den moderne tid. Han ble født i 1694 og er som regel kjent under pseudonymet som han utga sin tallrike pamfletter og essayer under – Voltaire. Han ble utdannet av jesuittene, og var gjennom hele livet strengt fiendtlig til den katolske kirken og fikk streng kritikk for sine angrep på religiøse tenkere som Blaise Pascal. Den første samlingen av Voltaires korte essayer og artikler ble utgitt i 1734 som Lettres philosophiques. og ble forbudt i Frankrike på grunn av kritikken av de bestående politiske institusjonene. Denne ble fulgt i 1764 av Dictionnaire philosophique. Dette senere verket var uttrykkelig planlagt som et redskap for liberale mot bestående politiske ideer, og ble fordømt som religionsundergravende.
Godlia stasjon
Stasjonen ble stengt 7. april 2015 for oppgradering til metrostandard. 10. januar 2016 ble stasjonen gjenåpnet i ny utgave med to leskur, LED-belysning og universal utforming.
Opplysningsfilosofene
John Locke
De franske tenkerne fikk vesentlige impulser fra engelskmannen John Locke, som hadde kritisert eneveldet. Samfunnstyringen må bygge på en samfunnskontrakt mellom de styrende og de som blir styrt. Folket består av frie individer som har visse naturgitte rettigheter. Blant disse er retten til liv og frihet, retten til eiendom og retten til å tenke og si hva en vil. Det er hos folket makten egentlig ligger, og et styre kan ikke kalles lovlig dersom det ikke bygger på folkeviljen. Det er denne tanken som kalles folkesuverenitetsprinsippet. De som skal styre, får sin makt fra folket, på betingelse av at de styrende beskytter folkets rettigheter. Gjør de ikke det, kan folket avsette dem igjen. Til gjengjeld forplikter folket seg til å lyde lovene og påta seg de nødvendige byrdene som staten pålegger dem, for eksempel å betale skatt. Etter dette resonnementet var ikke eneveldet en lovlig styreform.
Montesquieu
Montesquieu bygde videre på Locke og utformet maktfordelingsprinsippet. For at maktmisbruk skal unngås, må statens makt være delt. De tre delene som statsmakten består av, er makten til å styre landet(utøvende makt), makten til å gi lover og bevilge penger(lovgivende makt) og makten til å dømme etter lovene(dømmende makt). Kongen skulle beholde den utøvende makten. Den lovgivende makten skulle gis til en folkevalgt forsamling. Domstolene skulle være alene om å ha den dømmende makten. De tre skulle være uavhengige av hverandre, men samtidig skulle de ha maktmidler som kunne brukes dersom noen av de andre gikk over grensene som var satt for myndigheten.
Jean-Jacques Rousseau
Rousseau dyrket det naturlige og enkle. Sivilisasjonen hadde ødelagt menneskets opprinnelige gode natur, og den private eiendomsretten var opphavet til all elendigheten fordi den fremmet egoismen. Ble den private eiendomsretten fjernet, ville menneskene være i stand til å handle spontant ut fra en felles vilje til det gode, som Rousseau kalte allmennviljen. Da ville de heller ikke trenge en stat over seg, de ville kunne styre seg selv direkte. Rousseaus ideer hadde appell til mange, men gikk mye lenger enn det som de faktiske forholdene kunne gjøre mulig. Det var tankene til Locke og Montesquieu som fikk mest å si for den praktiske utformingen av nye styreformer.
Francis Bacon
Francis Bacon var den første vitenskapsfilosofen, den første som ikke bare beskrev de intellektuelle ambisjonene som er karakteristisk for moderne vitenskap, men også hvordan vitenskap blir gjennomført. Bacon foreslo en metode som utelukket de fleste tradisjonelle overbevisninger til fordel for et prosjekt for å etablere en omfattende ny forståelse av verden. Han ville basere sin vitenskap på omhyggelig innsamlede observasjoner og eksperimenter, og den ville innebære organisert samarbeid med flere vitenskapsmenn. Første trinn i Bacons prosjekt bestod i å samle store mengder data gjennom direkte, fordomsfri observasjon av alle slags emner. Dataene skulle forsiktig filtreres for å fjerne feil og absurditeter, men bevares i temmelig ubehandlet tilstand. Neste trinn ville formulere plausible forslag til generelle lover ved å sette sammen data. Bacon mente vi burde se etter et begrenset antall grunnleggende kjennetegn, slik at foreløpige lover ville dekke alle måtene disse kjennetegnene kunne kombineres på. På dette stadiet er det stor fare for at vi vil bli påvirket av irrasjonelle overbevisninger, så vi
må vokte oss for dem. Bacon oppsummerer disse påvirkningene som fire typer idoler:
Når vi har våre foreløpige lover, tester vi dem mot dataene. Hvis det ikke kan finnes bevis for å skille mellom de foreløpige lovene i eksisterende data, frembringer vi det ved å utføre et avgjørende eksperiment. Det vil la konsekvensene av konkurrerende foreløpige lover bli testet direkte og dermed angi hvilken som er riktig. Mange elementer i denne metodologien passersvært godt til mønsteret i biologisk og fysisk forskning slik de senere ble utviklet. Spesielt ideen om å manipulere naturen for å få frem bevis som man ikke får frem ved å obervere og vente, er avgjørende for vitenskapelig metode.
Denis Diderot
Opplysningstidens tenkere på 1700-tallet var overbevist om at menneskets fornuft – når den ikke er hindret av religiøse og tradisjonelle dogmer – er i stand til å løse de fleste av menneskehetens problemer. Denis Diderot var den mest radikale og frittalende av dem, og den som var minst villig til å skjule hva han tenkte, i vendinger som ville gjøre det akseptabelt for myndighetene. Det førte til at mange av bøkene hans ble forbudt, og han ble flere ganger arrestert. Denis Diderot var en original, individualistisk tenker som ikke alltid hadde de meningene som var forventet av ham.
Noen av Diderots ubehagelige synspunkter var at det kanskje ikke er noen hensikt med universet eller menneskets liv, at viljen ikke var fri, at det ikke finnes noen gud, og at alt i universet – også menneskesinnet – er fysisk. Han uttrykte ikke noen definitiv dogmatisk mening om noen av disse spørsmålene. Hans syn var alltid at vi må se hvor tilgjengelige bevis leder oss, og la fremtidige bevis få mulighet til å endre vår mening. Han mente at religiøse og moralske spørsmål burde avgjøres på empiriske grunnlag, og sa at en deist er en som ikke har levd lenge nok til å bli ateist. Hans holdninger til moral var stoiske og hedonistiske med vekt på både verdien av selvkontroll og det å søke glede som det endelige mål. På samme måte som hans syn på artenes utvikling foregrep Darwin, foregrep han Freud ved å hevde at seksuell fortrenging gjerne fører til elendighet eller perversjon.
Trenčín
Trenčín (latin: Trentsinium eller Laugaricio, tysk: Trentschin, ungarsk: Trencsén) er en by i regionen Trenčín i Slovakia, ikke langt fra grensen til Tsjekkia. Byen ligger 120 kilometer fra hovedstad Bratislava.
Trenčín er en av de eldste og mest betydningsfulle byene i Slovakia. Byen ligger ved elven i Váhdalen og er omgitt av Strážovfjellene, Považský Inovec og De hvite Karpatene.
Byen er kjent for gammel kunst og arkitektur. På en klippe over byen ligger Trenčiansky hrad, et borgkompleks med historie som går tilbake til romertiden.
Tredje posisjon
Tredje posisjon er en nasjonalistisk politisk idéstrømning som betoner opposisjonen mot både kommunisme og kapitalisme. Av utenforstående defineres bevegelsen vanligvis som en form for fascisme, men de som inntar tredje posisjonen bekjenner seg gjerne ikke til høyre-venstre-skalaen, og anser seg selv for å ligge utenfor dette.
Bevegelsen har ulike røtter, blant annet til brødrene Otto og Gregor Strasser i det NSDAPs venstreside som søkte en allianse med Sovjetunionen. Dette har tidvis blitt kalt for nasjonalbolsjevisme, hvor formålet var en nasjonal snarere enn en internasjonal revolusjon. Det tyske begrepet var Querfront (tverrfront). På 1970-tallet var Corneliu Zelea Codreanu en viktig skikkelse. I Norge kan noen fløyer i Nasjonal Samling ses som en variant av Den tredje posisjon.
Fra Italia kom denne ideologien så til å spres til Storbritannia, blant annet til British National Front. Ledende skikkelser var Derek Holland og Nick Griffin, hvor sistnevnte var leder for British National Party. I Italia i dag er Roberto Fiore en kjent politiker som står på dette standpunkt. I Frankrike og Belgia har figurer fra begge sider av høyre-venstre aksen (som Guillaume Faye, Michel Collon, Jean Bricmont, Alain Soral, Dieudonné, Thierry Meyssan m.fl.) funnet strategiske fellesskap i sine delte mostand mot sionisme, imperialisme, kapitalisme, USA, og sitt geopolitiske forsvar for figurer som blir oppfattet som bolverk mot dette, som Syrias Bashar al-Assad, Lebanons Hizbollah, Russlands Aleksandr Dugin og Nord-Koreas Kim Il-sung.
Lauderdale kraftverk
Lauderdale kraftverk er et oljekraftverk med tilleggsenheter for gassdrift i delstaten Florida i det sørøstlige USA. Det har en installert produksjonskapasitet på 1042 MW, fordelt på 2 turbiner. Dette er et av delstatens mellomstore fossile kraftverk målt etter installert produksjonseffekt. Anlegget ble påbegynt omkring 1989 og stod ferdig i 1993. Brenselkilden er olje eller naturgass.
Estes Kefauver
Carey Estes Kefauver (, født 26. juli 1903 i Madisonville i Tennessee, død 10. august 1963) var en amerikansk advokat og demokratisk politiker. Etter ti år i Representantenes hus representerte han delstaten Tennessee i Senatet 1949–1963. Tidlig i 1950-årene ble han kjent for sin etterforskning av organisert kriminalitetr.
I 1952 forsøkte Kefauver å bli demokratenes presidentkandidat. Etter at han overraskende vant det første primærvalget i New Hampshire, kunngjorde president Harry Truman at han ikke ønsket å stille til gjenvalg. Kefauver vant 12 av 15 primærvalg, men på denne tiden var primærvalgene bare veiledende. Under landsmøtet i Chicago ledet Kefauver på de to første opptellingene, men hadde ikke flertall. Før den tredje opptelligen fikk president Truman kandidaten W. Averell Harriman til å trekke seg til fordel for Adlai Stevenson. Samtidig byttet flere av Kefauvers delegater til Stevenson, så Stevenson vant på tredje opptelling.
I 1956 forsøkte Kefauver på nytt å bli presidentkandidat og vant ni av 15 primærvalg. Han hadde likevel færre delegater enn Stevenson etter primærvalgene og trakk seg før landsmøtet. Kefauver ble valgt til visepresidentkandidat for Adlai Stevenson fra Det demokratiske parti.
Kefauver var baptist av engelsk, fransk og italiensk herkomst. På fars- og morssiden var slekten proprietærer, mens faren også drev handel. Etter college ved University of Tennessee i 1924 tok han sin juridiske eksamen med laud ved Yale Law School i 1927. Frem til han ble valgt til Representantenes hus fra Tennessees 3. distrikt i 1939, praktiserte Kefauver som advokat i Chattanooga. Han var først ansatt i Cooke, Swaney & Cooke LLP, senere som partner i Sizer, Chambliss & Kefauver LLP og Duggan, McDonald & Kefauver LLP. Hans politiske interesse skal ha blitt vekket i rollen som advokat for Chattanooga News. Han giftet seg i 1935 med skotske Nancy Pigott fra Glasgow. Paret hadde fire barn.
Kefauver røyket og drakk mye, pådro seg et hjerteinfarkt i Senatet i 1963, og døde to dager senere.
Diorini
Diorini er en gruppe av biller som tilhører den artsrike underfamilien Cerambycinae i familien trebukker (Cerambycidae). Gruppen omfatter bare én kjent art.
Utseende
En ganske stor (25–30 millimeter), avlang, brunlig trebukk. Antennene er litt over halvparten så lange som kroppen; hos hannen er ytterkanten trukket ut på yttersiden slik at antennene blir sagtakkede. Pronotum er noe bredere enn langt, mye smalere enn pronotum (dermed nokså lite), med rundede sidekanter og et par oppstående knøler i den fremre delen. Dekkvingene er lange og parallellsidige, lysbrune med brunsvarte tegninger: i den fremre delen et par uregelmessige flekker med avlang, oransje kjerne, midt på et bredt, litt uregelmessig tverrbånd med takkede kanter, i bakerste del noen lengdeflekker. Beina er middels lange, og leggene (tibiae) på det midterste beinparet er påfallende utvidede.
Levevis
Larvene lever i død ved, mest av løvtrær.
Utbredelse
Arten er kjent fra Brasil, Fransk Guyana og Bolivia.
Fédération Internationale de Philatélie
FIP sitt hovedmål er å fremme frimerkesamling og filateli, opprettholde vennskapelige relasjoner og utvikle vennskap mellom folkene, etablere og styrke forbindelsene med frimerkehandlere og postadministrasjoner og promotere frimerkeutstillinger.
FIP har vokst fra i 1926 til bare å ha et fåtalls europeiske medlemmer til i dag å ha 90 medlemmer i alle verdensdeler.
President er Tay Peng Hian fra Singapore og visepresident er Surajit Gongvatana fra Thailand.
Davidshjort
Davidshjort (Elaphurus davidianus) er en art i familien hjortedyr. Det er et veldig sjeldent hjortedyr, som i dag kun finnes i dyreparker. Opprinnelig har davidshjorten trolig holdt til i våtlandsområder. Den er svært glad i vann og er en god svømmer, og kan oppholde seg i lang tid stående med vann opp til skuldrene. Selv om den for det meste er et gressende dyr, spiser den gjerne også vannplanter sommertiders.
Hjorten kommer fra Kina, der den kalles Milu (麋鹿), eller på folkemunne 四不像 (pinyin: Sìbúxiàng). I Vesten er den oppkalt etter den katolske kinamisjonær Jean Pierre Armand David, som så den i 1865 i den keiserlige jaktpark rett sør for Beijing og fikk tak i to pelser som han sendte til Europa der zoologen Alphonse Milne-Edwards publiserte den formelle artsbeskrivelsen.
Dessuten blir arten i dag forvaltet av ikke-kinesiske dyreparker verden over.
Vestlandsfanden
Vestlandsfanden er en norsk folk-rock-gruppe som ble dannet i Haugesund i 1979 av Reidar Brendeland, Øyvind Staveland (senere kjent fra Vamp), Bjarne Dankel, Ivar O Rudi og Kjell Henriksen. De hadde sin første offisielle spillejobb i 1980. Reidar Brendeland er frontfigur i gruppen. Gruppen startet som et akustisk band med irsk, skotsk, amerikansk og nordisk folkemusikk og med tekster av blant andre Kjartan Fløgstad, Ingvar Moe, Gunnar Roalkvam og andre kjente vestnorske forfattere samt melodier og tekster av Reidar Brendeland.
Vestlandsfanden har vært nominert til Spellemannprisen, gitt ut 16 plater, hatt en rekke radio- og fjernsynsopptredener og mange topplasseringer på Norsktoppen. De har også vært høyt oppe på spillelister for radio i Sverige. Bandet har spilt på flere festivaler i Danmark og opptrådte i Hongkong sentrum i 2001. Vestlandsfanden ses på som et meget hardtarbeidende folk-rock-band og har vært på en «evigvarende» og sammenhengende turné siden 1979. Olga Kivaeva spilte fele i en kort periode etter at Ivar Woxmyhr døde 7. september 2013. Olaug Furusæter overtok senere som fast medlem og felespiller.
Melodiene «Plukka plommer i Hardanger» og «For livets glade gutter går solen aldri ned» er de mest kjente av flere hundre sanger skrevet av Reidar Brendeland.
Nåværende
• Reidar Brendeland - vokalist, gitar (1979–)
• Andreas Berg - gitar (2009–)
• Kay Hendriksen Holen - bass (2018–)
• Thomas Dulsrud - trommer (2010–)
• Arne Martinussen - hammond, piano, synth, trekkspill (1995–)
• Olaug Furusæter - fele (2014–)
Tidligere medlemmer
• Espen Skeie - bass
• Olga Kivaeva - fiolin (2013–2014)
• Ivar Woxmyhr – fele, trekkspill, mandolin, fløyte (død)
• Sid Ringsby – bass
• Tor Lindberg – bass
• Henrik Hilmersen – bass
• Øyvind Staveland – fiolin, fløyte og vokal
• Kjell Henriksen – mandolin
• Bjørn Enoksen - bass
• Atle Rakvåg - bass
• Kjetil Ulland - bass
• Ivar Rudi – fløyte, munnspill, vokal
• Robert Horn – bass
• Kjell Arne Jensen – bass
• Freddy Lindquist – gitar
• Magne Lunde – trommer
• Kjetil Lunde – gitar
• Rolf André Johnsen – bass
• Lasse Hafreager - hammond, synth, piano, trekkspill
• Rune Engen – trommer
• Reidar Larsen – piano, synth
• Allan Skurtvedt – synth
• Arvid Solvang – gitarer, mandolin, synth, programmering, produsent.
• Alf Terje Hana – gitarer, gitarsynth
• Ola Selvær – bass, produsent
• Bjarne Dankel jr. – bass, kontrabass
• Carl Øyvind Apeland – bass
• Cliffie Grinde – trommer
• Torbjørn Økland – gitarer, mandolin
• Torbjørn Solum – synth, piano
• Torkild Viig – bass
• Per Vervik – trommer
• Trond Volden – trommer
Råde (motordel)
Råde (fra engelsk: rod) eller veivstang er koblingen mellom et stempel og veivakselen i en stempelmotor. Det er en råde for hvert stempel.
Vestlandsfanden
Tidligere medlemmer
• Øystein Boge – trommer
Råde (motordel)
Dersom en råde knekker slår den mest sannsynlig hull i motorblokka, og motoren er ødelagt.
Vestlandsfanden
Tidligere medlemmer
• Bjørn Boge – bass
Råde (motordel)
En råde kan man få i forskjellige lengder som da igjen er knyttet til kompresjon.
Vestlandsfanden
Tidligere medlemmer
• Norvald Hitsøy – fløyte, gitar, synth
Råde (motordel)
Rådelager
Rådelageret er et lager som består av to halvsirkelformede lagerskåler plassert der råden er festet på veiva på veivakselen.
Når motoren startes og oljetrykket stabiliserer seg, sprøytes det olje under trykk inn i rådelagrene, og veiva hviler direkte på en film av olje og er ikke i kontakt med rådelageret i det hele tatt. Rådelagrene slites mer når motoren går på høyt turtall. Er rådelagrene utslitt, holdes ikke oljefilmen som sprøytes inn der permanent, da veivas slående bevegelser banker oljefilmen vekk, og rådelagrene slites, siden veiva banker direkte mot lagrene, uten filmens beskyttelse, samtidig som at veiva også slites litt etter litt for hver omdreining, og det kan slites spor i veiva. Når veiva slites og slår mot rådelagrene høres en jevn bankende lyd i motoren. Dette kalles rådebank.
Vestlandsfanden
Tidligere medlemmer
• Gunnar Hustvedt - bass
Diskografi
• Vestlandsfanden (1982)
• Lystig lag (1983)
• Vestlandsfanden III (1987)
• Livets glade gutter (1989)
• Livet har aldri vært rettferdig (1990)
• Fanden er løs (1993)
• Klappet & klart (1994)